Boken fikk stort sett positive anmeldelser. kalte den en «virkelig engasjerende biografi» og «meget lesbar». Den libertarianske journalisten Brian Doherty skrev i en anmeldelse for at boken gav «et ordentlig bilde av hvor Rand egentlig står i amerikansk ideologisk historie». Han mente imidlertid at Burns var «mindre overbevisende» når hun viser «tilknytningene mellom Rand og den amerikanske høyresiden», og refererte til bokens undertittel. I en anmeldelse for skrev Nick Gillespie: «Burns er særlig skarp i sin analyse av hvorledes konservative under den kalde krigen, blant dem Buckley, fornektet Rands rasjonalisme, men tross alt profitterte på hennes popularitet blant college-studenter i 1960-årene.» Det konservative nettstedet The American Thinker mente at Burns var «ærlig om de motsetningene som plaget Rand» og at boken viste «makten til Rands idéer og grepet hun hadde på sine følgere.» En kort anmeldelse for var blandet i sin oppfatning av boken, og sa at den til tider var «alt for detaljert og til tider ganske kjedelig», men roste Burns for hennes evne til å «formidle utviklingen av Rands individualisiske verdenssyn».